In en om die huis: Pieter se lewerkoekies
Pieter se lewerkoekies
1kg lewer, gemaal
500g spek, gesnipper
2 eetl suurlemoensap
Braai spek, lewer en ui.
Voeg die res van die bestandele by en meng goed.
Braai tot gaar in diep olie. Versindaba » gert vlok nel
Gert Vlok Nel is van Beaufort-Wes. Hy is een van die bekendste Afrikaanse sanger-digters. Sy musiek, en veral sy woorde, is vol patos en spreek tot die onderdrukte heimwee in iedereen. Sy debuutbundel, om te lewe is onnatuurlik ontvang in 1995 die Ingrid Jonker-prys vir uitstaande debuutwerk.
In 1998 volg hy die bundel op met ’n CD om beaufort-wes se beautiful woorde te vergeet en ’n woord-en-musiekproduksie met dieselfde titel by die KKNK. Die produksie beland binne die eerste dag aan die bopunt van die beste-produksielys. Sy CD asook die vertoning besorg aan hom ’n onmiddellike kultus-aanhang, wat in die jare wat daarop volg net groei. Hy is onder meer die skrywer van die liedjie Beautiful in Beaufort-Wes wat al deur meer as vyftien kunstenaars opgeneem is, die mees bekende daarvan dié van Theuns Jordaan.
’n Tweede bundel is later gepubliseer met die lirieke van die liedjies op die CD en hy het ook ’n saamgestelde bundel met onder meer Robert Bolton en Tertius Kapp gepubliseer. Hy is al verskeie kere na Nederland genooi vir poësie- en musiekfeeste. Walter Stokman, die bekroonde Nederlandse regisseur het ’n dokumentêr, Beautiful in Beaufort-Wes gemaak met Gert as die hoof-fokus. Dis benoem vir ’n Gouden Kalf-toekenning en binne die eerste week wat dit op TV verskyn het is daar bykans 4000 musiek CD’s bestel.
Sy musiek word dikwels vergelyk met dié van Bob Dylan en JJ Cale.
Luister na: Woorde & stem: Gert Vlok Nel: In die begin was die woord
(Hierdie CD, In die begin was die woord, produksie deur Ronel Nel, is gratis beskikbaar by die meeste Protea Boekwinkels.)
die dag toe hulle vir Donkie Viviers
by die skool.
het hy sy tas.
& afgehol oor die groen velde van die rugby.
die busstoor, die hut van die vermoorde opsigter.
die xhosa-grassnyer, briljant & kru, dormant.
(sy vrou bo in die linnekamer, dom & sku, verreken.)
die wagtende ouers in motorige motors, latent.
die intriges op baisiekels, berekend.
verby bomerige bome.
toe verby my (& toe verby jou).
verby die gedig.
deur die na buite toe oop hek.
verby elsa wat haar eerste maandstonde in die biologieklas.
af in die lig straat.
verby die regop grafte.
daai een wat oos kyk.
die wat wes.
bo-oor huise strate poskantoor kerk.
die laaste stasie op die planeet, beaufort-wes.
inner inner in die skemer in.
tot in sy peperboomste peperboom.
in sy agteryardste agteryard.
& die laat-middag het chroom geword.
& trein wat ysig fluit.
Uit: om te lewe is onnatuurlik, Tafelberg, 1993
die koms van Ligia
Ligia bel en sê sy kom
en ek moet op die kerktrappies wag
om te wys waar is my huis, ons
bly langs die kerk êrens, i klein groen huisie nommer ses.
Ligia bel en sê sy kom môre
Ma & Pa sê ek sy’s portugees
rooms-katoliek en donker & lig & lieg ineen
oor sewe seë het sy gekom, môre kom sy
na ons klein pistachio-huisie nommer ses
Ek kan nie meer slaap nie,
Nie meer lag nie
Nie meer iets vir jou sing nie
En jou kaal liggaam onder ŉ koel summer cotton dress
En dis miskien soos ŉ storie uit die huisgenoot
En gesê “miskien moet ek gelukkiger lyk
En ek het gevoel hoe my hart losruk uit my lyf
En soos ŉ roeiboot in die rivier af dryf
En kon nie meer slaap nie, nie meer lag nie
Nie meer iets ooits reg doen nie
Is toe ek en jy moltrein aan en aan in die nag in ry
Tot an-der-kant die ding dong gong
En dit was my wake up call my life
Maar ek het gedroom hoe ons in beaufort-wes gaan woon
Nie meer so iets doen nie
Nooit ooit weer vir jou soen
Nie meer slaap nie, nie
Meer lag nie, nie
Meer so iets doen, nie
[Teks geskryf tydens Gert Vlok Nel se deelname aan
Poetry International Festival Rotterdam 2002.]